[pic] | COMISIA COMUNITĂŢILOR EUROPENE |

Bruxelles, 29.7.2009

COM(2009) 422 final

2007/0249 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului privind propunerea de Regulament al Parlamentului European și al Consiliului de instituire a Grupului autorităților europene de reglementare în domeniul telecomunicațiilor

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2007/0249 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului privind propunerea de Regulament al Parlamentului European și al Consiliului de instituire a Grupului autorităților europene de reglementare în domeniul telecomunicațiilor

1. ISTORICUL DOSARULUI

Procedură

La 13 noiembrie 2007, Comisia a adoptat propunerea de regulament COM (2007) 699 – 2007/0249 (COD), pe care a prezentat-o Parlamentului European și Consiliului la 13 noiembrie 2007 pentru a fi adoptată prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 29 mai 2008. Comitetul Regiunilor a adoptat avizul său la 19 iunie 2008.

La 5 noiembrie 2008, Comisia a adoptat, în temeiul articolului 250 din Tratatul CE, o propunere modificată[1] care includea, în totalitate sau parțial, o mare parte dintre amendamentele votate de Parlamentul European în prima lectură în data de 24 septembrie 2008.

În conformitate cu articolul 251 din Tratatul CE, Consiliul a adoptat poziția comună cu privire la propunere la data de 16 februarie 2009[2].

Comisia a adoptat comunicarea sa privind poziția comună a Consiliului la 17 februarie 2009[3].

Parlamentul European a adoptat o poziție în a doua lectură la 6 mai 2009.

2. OBIECTIVUL PROPUNERII COMISIEI

Obiectivul propunerii Comisiei este înființarea unui organism independent format din experți, care să contribuie efectiv la consolidarea pieței interne prin asistența oferită Comisiei și autorităților naționale de reglementare pentru implementarea cadrului de reglementare al UE în domeniul comunicațiilor electronice.

3. OBSERVAțIILE COMISIEI

3.1. Generalități

La 6 mai 2009, Parlamentul European a adoptat în sesiune plenară o serie de amendamente la poziția comună a Consiliului negociate cu Consiliul pentru a asigura adoptarea lor în a doua lectură. Aceste amendamente se referă în principal la elementele prezentate în continuare.

Regulamentul amendat de Parlamentul European prevede o structură pe două niveluri: Organismul autorităților europene de reglementare în domeniul comunicațiilor electronice (OAREC), constituit dintr-un consiliu format din cele 27 de autorități naționale de reglementare, ar dispune de competențe consultative, fără a avea personalitate juridică; Oficiul, compus dintr-un comitet de gestionare (27 + 1 membru reprezentând Comisia) și un director administrativ, ar avea un rol de sprijin și ar fi un organism comunitar cu personalitate juridică. OAREC ar oferi asistență Comisiei și autorităților naționale de reglementare furnizând avize ale experților în domeniile de responsabilitate prevăzute de cadrul de reglementare al UE în domeniul comunicațiilor electronice. Oficiul ar asigura serviciile de sprijin administrativ și profesional de care OAREC are nevoie pentru a-și îndeplini sarcinile și ar fi finanțat printr-o subvenție comunitară și prin contribuții ale statelor membre sau ale ANR-urilor efectuate pe bază voluntară, în vederea finanțării unor cheltuieli operaționale specifice.

Comisia acceptă amendamentele Parlamentului European, acestea fiind conforme cu obiectivul global și caracteristicile generale ale propunerii.

3.2. Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu amendamentele votate de Parlamentul European în sesiunea plenară din 6 mai 2009.

[1] COM(2008) 720 final.

[2] JO C 75E, 31.3.2009, p. 67.

[3] COM(2009) 78 final.